**Mal for utkast til Skissesøknad som sendes N.K.S.**

Alle punktene er hentet fra søknadsskjemaet i søknadsportalen damnett.no, og kan senere klippes inn der. Vi ønsker utkastene som wordfil fordi det gjør det enklere for oss å gi tilbakemeldinger ved hjelp av «spor endringer», og forhåpentlig også lettere for søkere hvor flere samarbeider om å skrive. Søknadsskjemaet i søknadsportalen etterspør også andre detaljer som dato, summer, og kategoriseringer. Dette er ikke nødvendig å sende til oss.

*Tegnbegrensningene er inkludert mellomrom.*

*Husk at skissen må skrives på norsk (går man videre i trinn 2 kan den fulle beskrivelsen være norsk eller engelsk).*

**Tittel.** Maks 80 tegn

1. **SOLIDITET**

Denne delen skal gi en beskrivelse av det planlagte prosjektets soliditet og originalitet. I dette inngår beskrivelser av bakgrunn, relevans, design, metode, brukermedvirkning og etikk. Dette er store tema som normalt krever langt mer plass enn du får her. Sørg derfor å trekke frem de viktigste elementene og beskriv dem på en måte som gjør det mulig for utenforstående å forstå.

1.1.1 Bakgrunn og relevans (Maks 800 tegn)

Beskriv hvorfor det er viktig å gjennomføre prosjektet, hvilken relevans det har for interessenter og dets forventede verdi for bruker og organisasjon. *Du trenger ikke inkludere referanser i denne skissesøknaden*.

1.1.3 Primær målsetning/hypotese (Maks 500 tegn)

Beskriv hovedmålene eller -hypotesen for prosjektet. *Du trenger ikke inkludere referanser i denne skissesøknaden*.

1.2.1 Design og metode (Maks 1800 tegn)

Beskriv utformingen av prosjektet. Hva skal dere gjøre og hvilke metoder skal dere bruke?

1.3.2 Brukermedvirkning (maks 500 tegn)

Beskriv på hvilken måte brukerperspektivet skal ivaretas i prosjektet. Herunder om brukerrepresentanter skal inkluderes i prosjektgruppen, og i hvilke faser de eventuelt skal bidra (planlegging/søknad, rekruttering og gjennomføring, formidling). Stiftelsens Dams [veiledning til brukermedvirkning i forskning finnes her](https://dam.no/brukermedvirkning-i-forskningsprosjekter/). Dersom brukerinvolvering ikke anses å være aktuelt, skal det begrunnes hvorfor.

1.3.3 Etisk vurdering (Maks 500 tegn)

Beskriv etiske hensyn, inkludert informasjon om etiske godkjenninger, om hvordan informert samtykke skal innhentes og om databehandling og -lagring. I tillegg skal problemstillinger som kan gi etiske utfordringer beskrives. Pasientsikkerhet og risiko for bivirkninger eller merbelastning bør også nevnes. Maks 500 tegn.

2.1.1 Antatt virkning (Maks 800 tegn)

Beskriv hvilke positive virkninger prosjektet er ventet å gi for deltakere, målgruppe og befolkning/samfunn – på kort og/eller lang sikt. Beskrivelsen av den antatte virkningen bør være spesifikk for prosjektet. Generelle beskrivelser av fordelene i en vid kontekst bør unngås.

2.2.1 Tiltak for formidling og utnyttelse (Maks 400 tegn)

Beskriv hvordan informasjon om prosjektet og/eller resultatene fra det skal formidles, og hvem som er aktuelle mottakere. Beskriv alle aktiviteter som bidrar til fokus på og bruk av erfaringene og/eller resultatene fra prosjektet.

3.1.1 Prosjektgruppens kompetanse (Maks 750 tegn)

Beskriv hvilken relevant kompetanse prosjektgruppen innehar, hvilke eksterne fagmiljøer som skal bidra og på hvilken måte prosjektgruppens totale kvalifikasjoner er nødvendig og tilstrekkelig.

3.2.1 Plan for gjennomføring (maks 900 tegn)

Beskriv den praktiske gjennomføringen av prosjektet. Beskriv de mest sentrale fasene og milepælene i prosjektet. Herunder hvor prosjektet skal gjennomføres, hvordan sentrale personer skal rekrutteres, samt når og hvordan resultater skal innhentes og måloppnåelse evalueres.